לה מור או ז'ואיף

לה מור או ז'ואיף (בצרפתית: La Mort aux Juifs) הוא השם העתיק של כפר זעיר, שבו ארבעה בתים וחווה, בקומונת קורטמו שבמרכז צרפת. 

שם הכפר, שניתן במאה ה-11, היה "La mare au juin″, שפירושו "דשן ביצות" (מה שכנראה מצביע על עיסוקם של תושבי הכפר באותה תקופה). לאחר התפתחות לשונית הוא השתנה לשם הנוכחי, שפירושו "מוות ליהודים". 

באוגוסט 2014 פנה מרכז שמעון ויזנטל לממשלת צרפת בבקשה לשנות את שם הכפר. בקשה דומה, שהוגשה 20 שנה קודם לכן, נדחתה. גם הבקשה של מרכז שמעון ויזנטל נתקלה בהתנגדות, בשל קשיים כלכליים של תושבי הכפר לשנות את שלטי האזור. בסופו של דבר בוטל השם. כיום מחולקים ארבעת הבתים לשטחם של הכפרים לה קרואזי (Les Croisilles) ולה דוז'טרי (La Dogetterie).

ראו גם
 קסטריו מוטה דה חודיוס
 מוות ליהודים

קישורים חיצוניים

הערות שוליים

סאנטר-עמק הלואר: ערים